Komisijos Sprendimas
2002 m. balandžio 3 d.
iš dalies keičiantis Sprendimą 2001/781/EB, priimantį agentūrų vadovą ir dokumentų, kuriuos galima pateikti pagal Tarybos reglamentą (EB) Nr. 1348/2000 dėl teisminių ir neteisminių dokumentų civilinėse arba komercinėse bylose įteikimo valstybėse narėse, žodyną
(pranešta dokumentu Nr. C(2002) 1132)
(2002/350/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 29 d. Tarybos reglamentą (EB) Nr. 1348/2000 dėl teisminių ir neteisminių dokumentų civilinėse arba komercinėse bylose įteikimo valstybėse narėse [1], ypač į jo 17 straipsnio a ir b punktus,
kadangi:
(1) Kad būtų įgyvendintas Reglamentas (EB) Nr. 1348/2000, reikėjo parengti ir paskelbti vadovą, kuriame būtų informacija apie to reglamento 2 straipsnyje nurodytas gaunančiąsias agentūras.
(2) Reglamento (EB) Nr. 1348/2000 17 straipsnio b punktas taip pat nustato, kad Europos Sąjungos oficialiosiomis kalbomis turi būti parengtas dokumentų, kurie gali būti įteikiami remiantis šiuo reglamentu, žodynas.
(3) Pagal Reglamentą (EB) Nr. 1348/2000 Europos Bendrijų oficialiajame leidinyje buvo paskelbtas 2001 m. rugsėjo 25 d. Komisijos sprendimas 2001/781/EB, priimantis agentūrų vadovą ir dokumentų, kuriuos galima pateikti pagal Tarybos reglamentą (EB) Nr. 1348/2000 dėl teisminių ir neteisminių dokumentų civilinėse arba komercinėse bylose įteikimo valstybėse narėse, žodyną [2].
(4) Tas vadovas ir tas žodynas turi būti išplėsti Komisijai Vokietijos atsiųsta informacija.
(5) Priemonės, nustatytos šiuo sprendimu, atitinka komiteto, įsteigto pagal Reglamento (EB) Nr. 1348/2000 18 straipsnį, nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2001/781/EB I priedas (Reglamento (EB) Nr. 1348/2000 17 straipsnio a punkte nurodytas vadovas) iš dalies pakeičiamas pagal šio sprendimo I priedą.
2 straipsnis
Sprendimo 2001/781/EB II priedas (Reglamento (EB) Nr. 1348/2000 17 straipsnio b punkte nurodytas žodynas) iš dalies pakeičiamas pagal šio sprendimo II priedą.
Šis sprendimas yra skirtas valstybėms narėms.
Priimta Briuselyje, 2002 m. balandžio 3 d.